# Uradni list C 84A/6. m

| | ISSN 1977-1045 |
| --- | --- |
| Uradni list
  Evropske unije | C 84A |
| | |
| Slovenska izdaja | Informacije in objave | Letnik 616. marec 2018 |

ISSN 1977-1045

Uradni list

Evropske unije

C 84A

Slovenska izdaja

Informacije in objave

Letnik 616. marec 2018

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Računsko sodišče |
| 2018/C 84 A/01 | Objava prostega delovnega mesta ECA/2018/1 – Eno (1) delovno mesto direktorja v reviziji (funkcionalna skupina AD, razred 14) | 1 |

Obvestilo št.

Vsebina

Stran

V   Objave

UPRAVNI POSTOPKI

Računsko sodišče

2018/C 84 A/01

Objava prostega delovnega mesta ECA/2018/1 – Eno (1) delovno mesto direktorja v reviziji (funkcionalna skupina AD, razred 14)

1

---

| SL | |
| --- | --- |

SL

---

V Objave

UPRAVNI POSTOPKI

Računsko sodišče

| 6.3.2018 | SL | Uradni list Evropske unije | CA 84/1 |
| --- | --- | --- | --- |

6.3.2018

SL

Uradni list Evropske unije

CA 84/1

---

OBJAVA PROSTEGA DELOVNEGA MESTA ECA/2018/1

Eno (1) delovno mesto direktorja v reviziji

(funkcionalna skupina AD, razred 14)

(2018/C 084 A/01)

KDO SMO

Evropsko računsko sodišče (s sedežem v Luxembourgu) je institucija Evropske unije, ki je bila s Pogodbo ustanovljena za revidiranje financ Unije. Kot zunanji revizor EU prispeva k izboljševanju njenega finančnega poslovodenja in deluje kot neodvisni varuh finančnih interesov njenih državljanov.

Sodišče izvaja revizijske storitve, s katerimi ocenjuje zbiranje in porabo finančnih sredstev EU. Preverja, ali so finančne transakcije pravilno evidentirane in razkrite, zakonito in pravilno izvršene ter upravljane tako, da so zagotovljene gospodarnost, učinkovitost in uspešnost. Sodišče objavlja rezultate svojih revizij v jasnih, relevantnih in objektivnih poročilih. Pripravlja tudi mnenja o vprašanjih finančnega poslovodenja.

Sodišče spodbuja večjo odgovornost in preglednost ter Evropskemu parlamentu in Svetu pomaga pri nadziranju izvrševanja proračuna EU, zlasti pri postopku razrešnice. Prizadeva si biti učinkovita organizacija, v koraku z najnovejšimi dogodki na področju revidiranja in javne uprave.

Sestavljajo ga revizijski senati. Njegova organizacijska struktura temelji na nalogah. Uslužbenci so združeni v eno skupino in se jih razporeja v različne senate na podlagi prioritet.

Več informacij o pravnem okviru Evropskega računskega sodišča, vključno s poslovnikom in pravili za njegovo izvajanje, je na spletišču Sodišča: https://www.eca.europa.eu/sl/Pages/LegalFramework.aspx.

KAJ PONUJAMO

Evropsko računsko sodišče namerava zaposliti enega (1) direktorja.

Direktor odgovarja senatu in njegovim članom pomaga pri izvajanju revizijskih nalog. Med njegove najpomembnejše naloge spadajo: vodenje zaposlenih in upravljanje finančnih virov, priprava programov, spremljanje in poročanje, zagotavljanje strokovne pomoči in znanja ter nadzor in kontrola revizij. Vse svoje naloge mora izvajati pravilno in v skladu z zahtevami Sodišča glede kakovosti ter v skladu z revizijsko prakso in standardi.

Sodišče je sklenilo, da začne ta postopek zaposlovanja na eno direktorsko mesto (AD 14) na podlagi člena 29(2) Kadrovskih predpisov za uradnike Evropske unije (v nadaljevanju: kadrovski predpisi). Da bi imel organ za imenovanja večjo izbiro kandidatov, bo postopek potekal hkrati z internim in medinstitucionalnim postopkom zaposlovanja.

Izbrani kandidat bo zaposlen v razredu AD 14. Osnovna mesečna plača znaša 14 303,51 EUR. V skladu s kadrovskimi predpisi se lahko ta osnovna mesečna plača, obdavčena z davkom Unije in oproščena nacionalnega davka, poveča za nekatera nadomestila.

KAJ IŠČEMO

Pogoj za prijavo je, da kandidati ob roku za prijavo izpolnjujejo naslednje pogoje:

Splošni pogoji

| — | Kandidat mora biti državljan ene od držav članic Evropske unije, |
| --- | --- |

—

Kandidat mora biti državljan ene od držav članic Evropske unije,

| — | uživati mora vse državljanske pravice in |
| --- | --- |

—

uživati mora vse državljanske pravice in

| — | izpolnjevati vse zakonske obveznosti glede služenja vojaškega roka. |
| --- | --- |

—

izpolnjevati vse zakonske obveznosti glede služenja vojaškega roka.

Posebni pogoji

1.   Raven izobrazbe

V skladu s členom 5 kadrovskih predpisov morajo kandidati imeti:

| — | raven izobrazbe, pridobljene po zaključku univerzitetnega študijskega programa, ki traja najmanj štiri leta ali več, ki se dokazuje z diplomo, ali |
| --- | --- |

—

raven izobrazbe, pridobljene po zaključku univerzitetnega študijskega programa, ki traja najmanj štiri leta ali več, ki se dokazuje z diplomo, ali

| — | raven izobrazbe, pridobljene po zaključku univerzitetnega študijskega programa, ki traja najmanj tri leta, ki se dokazuje z diplomo, in vsaj eno leto delovnih izkušenj ali |
| --- | --- |

—

raven izobrazbe, pridobljene po zaključku univerzitetnega študijskega programa, ki traja najmanj tri leta, ki se dokazuje z diplomo, in vsaj eno leto delovnih izkušenj ali

| — | poklicno usposabljanje na enakovredni ravni, če je to v interesu službe. |
| --- | --- |

—

poklicno usposabljanje na enakovredni ravni, če je to v interesu službe.

2.   Delovne izkušnje

Vsaj 15 let dokazljivih, po možnosti mednarodnih delovnih izkušenj po pridobitvi prej omenjene izobrazbe ter vsaj štiri leta izkušenj na vodstvenih delovnih mestih, v okviru katerih je bil odgovoren za zaposlene. Zahtevajo se tudi dobre izkušnje na področju revidiranja (vključno z načrtovanjem revizij, nadzorom, kontrolo kakovosti in poročanjem).

3.   Znanje

Odlično obvladanje revizijskih standardov in metodologije na področju revizij računovodskih izkazov in skladnosti ter dobrega finančnega poslovodenja. Dobro poznavanje javnih financ EU in revidiranja javnega sektorja.

Iz operativnih razlogov je bistveno dobro znanje angleškega in francoskega jezika, ker sta to delovna jezika Sodišča. Zahteva se, da kandidat obvlada razumevanje, govorjenje in pisno sporočanje v enem od teh jezikov najmanj na stopnji C1, v drugem pa na stopnji B2. Znanje drugih jezikov pomeni prednost. Za oceno svojega znanja jezikov si poglejte

http://europass.cedefop.europa.eu/resources/european-language-levels-cefr.

4.   Spretnosti

(i) Sposobnost priprave in izvajanja strategije ter določanja širših in ožjih ciljev in poročanja o njih; (ii) komunikacijske in pogajalske spretnosti ter sposobnost za delo z deležniki; (iii) odlično obvladovanje managerske prakse; (iv) odlične medosebnostne spretnosti.

POLITIKA ZAPOSLOVANJA

POLITIKA ENAKIH MOŽNOSTI

Sodišče si v skladu s svojo politiko enakih možnosti in členom 1d kadrovskih predpisov prizadeva za raznolikost in spodbuja enake možnosti. Sprejema vloge brez diskriminacije na kakršni koli osnovi ter sprejema ukrepe, s katerimi zagotavlja, da uravnoteženo zaposluje ženske in moške, kot je zahtevano v členu 23 Listine Evropske unije o temeljnih pravicah. Zaradi majhnega števila žensk na višjih vodstvenih ravneh bi bilo Sodišče še zlasti veselo vlog ženskih kandidatk za to mesto. Če bo več kandidatov imelo enake kvalifikacije ali sposobnosti, bo izbrana ženska. Sodišče je sprejelo tudi ukrepe, ki so namenjeni usklajevanju poklicnega in zasebnega življenja.

Če za sodelovanje v izbirnem postopku potrebujete posebno ureditev ali pripomočke (zaradi prizadetosti ali invalidnosti), prosimo, da dovolj zgodaj pošljete e-sporočilo na naslov ECA-Recrutement@eca.europa.eu.

IZBIRNI POSTOPEK

V skladu s sklepom Sodišča št. 31–2015 o postopkih za izbiranje glavnih vodilnih uslužbencev in direktorjev bo imenovana predizbirna komisija,

ki bo ocenila kandidate glede na merila iz objave prostega delovnega mesta in v skladu s postopkom v nadaljevanju.

| (a) | Najprej bo na podlagi vlog ocenila in primerjala izobrazbo, poklicne izkušnje, znanje in spretnosti vseh kandidatov, ki izpolnjujejo pogoje za prijavo. Na podlagi primerjalne ocene bo pripravila ožji izbor 10 najustreznejših kandidatov.
  Ker prvi izbor temelji na primerjalni oceni, izpolnjevanje meril iz te objave prostega delovnega mesta ni zagotovilo za uvrstitev v naslednjo fazo postopka. |
| --- | --- |

(a)

Najprej bo na podlagi vlog ocenila in primerjala izobrazbo, poklicne izkušnje, znanje in spretnosti vseh kandidatov, ki izpolnjujejo pogoje za prijavo. Na podlagi primerjalne ocene bo pripravila ožji izbor 10 najustreznejših kandidatov.

Ker prvi izbor temelji na primerjalni oceni, izpolnjevanje meril iz te objave prostega delovnega mesta ni zagotovilo za uvrstitev v naslednjo fazo postopka.

| (b) | Komisija bo nato na podlagi pisnega preizkusa (študije primera) in razgovora ocenila 10 najboljših kandidatov. |
| --- | --- |

(b)

Komisija bo nato na podlagi pisnega preizkusa (študije primera) in razgovora ocenila 10 najboljših kandidatov.

Na podlagi te ocene bo pripravila seznam kandidatov, za katere bo menila, da so najbolj usposobljeni za to delovno mesto.

Predizbirna komisija lahko kontrolira študije primera, da zagotovi, da študije, ki so jih predložili kandidati, niso plagiati.

Na podlagi poročila komisije bo Sodišče sprejelo sklep o zaposlitvi kandidata.

ODDAJA PRIJAV

Prijave, ki morajo biti v angleščini ali francoščini, je treba poslati izključno po elektronskem obrazcu, ki ga je mogoče najti v razpisu prostega delovnega mesta, objavljenem na spletni strani Evropskega računskega sodišča:

http://www.eca.europa.eu/sl/Pages/JobOpportunities.aspx#page-search/index/lang/en_US.

Prijava mora vsebovati naslednje dokumente (vse v angleščini ali francoščini):

| — | motivacijsko pismo (največ ena stran), |
| --- | --- |

—

motivacijsko pismo (največ ena stran),

| — | najnovejši življenjepis, za katerega je treba uporabiti predlogo Europass curriculum vitae in v katerem morajo biti navedeni natančni datumi (največ 3 strani),
  (glej http://europass.cedefop.europa.eu), |
| --- | --- |

—

najnovejši življenjepis, za katerega je treba uporabiti predlogo Europass curriculum vitae in v katerem morajo biti navedeni natančni datumi (največ 3 strani),

(glej http://europass.cedefop.europa.eu),

| — | priložen seznam dodatnih informacij, |
| --- | --- |

—

priložen seznam dodatnih informacij,

| — | izpolnjeno formalno izjavo, ki mora biti datirana in podpisana. |
| --- | --- |

—

izpolnjeno formalno izjavo, ki mora biti datirana in podpisana.

| Vse vloge, ki ne bodo popolnoma v skladu s temi navodili, bodo izločene.

  Rok za oddajo vlog je 10. aprila 2018 opoldne (po luksemburškem času). |
| --- |

Vse vloge, ki ne bodo popolnoma v skladu s temi navodili, bodo izločene.

Rok za oddajo vlog je 10. aprila 2018 opoldne (po luksemburškem času).

Če se tako zahteva, morajo kandidati predložiti dokazila o svojem študiju in delovnih izkušnjah ter delu, ki ga trenutno opravljajo.

VARSTVO PODATKOV

Sodišče zagotavlja, da se osebni podatki kandidatov obdelujejo v skladu s sklepom organa za imenovanje št. 77–2006 o izvajanju Uredbe (ES) št. 45/2001 Evropskega parlamenta in Sveta o varstvu posameznikov pri obdelavi osebnih podatkov v okviru kadrovskih politik.

Za več informacij poglejte izjavo o varstvu posameznikovih podatkov pri zaposlovanju na naslednjem naslovu: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_SL.PDF.

ZAHTEVA ZA PRESOJO – PRITOŽBA IN TOŽBA – PRITOŽBA EVROPSKEMU VARUHU ČLOVEKOVIH PRAVIC

Če menite, da ste bili zaradi odločitve v katerem koli delu izbirnega postopka oškodovani, ste upravičeni do:

I.   Zahteve za presojo odločitev predizbirne komisije

Vložite lahko utemeljeno pisno zahtevo za presojo odločitve predizbirne komisije. To zahtevo lahko v desetih dneh po obvestilu o odločitvi izbirne komisije pošljete na naslov:

ECA-Recours@eca.europa.eu.

II.   Pritožbe

V skladu s členom 90(2) Kadrovskih predpisov lahko v treh mesecih po obvestilu o sklepu Sodišča o zavrnitvi vaše vloge vložite pritožbo na ta sklep, ki jo pošljete na naslov:

| Generalni sekretar |
| --- |
| Evropsko računsko sodišče |
| 12, rue Alcide de Gasperi |
| L-1615 Luxembourg |
| LUKSEMBURG |

Generalni sekretar

Evropsko računsko sodišče

12, rue Alcide de Gasperi

L-1615 Luxembourg

LUKSEMBURG

III.   Tožbe

Če je vaša pritožba zavrnjena in menite, da ste bili zaradi tega oškodovani, imate nato možnost, da v skladu s členom 91 Kadrovskih predpisov vložite tožbo na Sodišče Evropske unije. Tožbo mora vložiti advokat v treh mesecih po obvestilu o zavrnitvi pritožbe.

IV.   Pritožbe Evropskemu varuhu človekovih pravic

Če menite, da je Evropsko računsko sodišče pri vodenju vaše zadeve zakrivilo nepravilnosti, lahko vložite pritožbo Evropskemu varuhu človekovih pravic, potem ko ste spor najprej poskusili rešiti z Evropskim računskim sodiščem. Evropskemu varuhu človekovih pravic je treba poslati pisno pritožbo v dveh letih po tem, ko ste zvedeli za dejstva v zvezi z vašo zadevo. Spletni obrazec za pritožbe je na voljo na spletišču Evropskega varuha človekovih pravic. Pritožba Evropskemu varuhu človekovih pravic nima odložilnega učinka na roke za prej omenjene postopke.

---

Image

Image

Image

Image

Image

Image

---